## 2024. február 15.

## Csütörtök Hamvazószerda után, nagyböjti idő
4. zsoltáros hét

Imádságra hívás

Nyisd meg, Uram, ajkamat,

Hogy dicséretedet hirdesse szavam!

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

95 (94). zsoltár
Felhívás Isten dicséretére
Lelkesítsétek egymást mindennap, amíg a „ma” tart (Zsid 3, 13).

Jöjjetek, örvendezzünk az Úrnak, *

és ujjongjunk üdvünk sziklája előtt!

Lépjünk színe elé háladallal, *

magasztaljuk őt hangos énekszóval!

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Mert az Úr valóban nagy Isten, *

az összes isteneknél dicsőbb király.

A föld mélységei az ő kezében vannak, *

és övé a hegyek minden orma.

Övé a tenger, az ő műve, *

a szárazföld is az ő keze alkotása.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Jöjjetek, boruljunk le, hódoljunk előtte, *

hulljunk térdre Urunk, Alkotónk előtt,

mert ő a mi Istenünk, *

mi meg háza népe és kezének nyája.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Bárcsak hallgatnátok ma az ő szavára: *

„Ne legyetek kemény szívűek,

mint Meribánál, Massza napján a pusztában, †

ahol atyáitok megkísértettek engem, *

és próbára tettek, bár látták számos csodámat.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Negyven évig terhemre volt ez a nemzedék, *

azt mondtam: Ez a nép tévelygő szívű.

Nem ismerték meg utaimat, †

ezért haragomban kimondtam eskümet: *

Nyugalmam helyére nem juthatnak el!”

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Következik a Dicsőség az Atyának és megismételjük az antifónát.

Vagy:

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

100 (99). zsoltár
Az Úr házába lépők örvendezése
Isten parancsolja, hogy győzelmi éneket énekeljenek a megváltottak (Szt. Atanáz).

Ujjongjatok az Úrnak, minden földek, *

szolgáljatok az Úrnak örvendezve;

járuljatok színe elé *

vidám énekszóval!

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Tudjátok meg, hogy az Úr az Isten, †

ő alkotott minket, övéi vagyunk, *

háza népe és legelőjének nyája.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Őt magasztalva lépjetek be kapuján, †

énekelve vonuljatok hajlékába, *

adjatok hálát neki, és áldjátok nevét,

mert valóban jó az Úr, †

szeretete megmarad örökké, *

és hűsége nemzedékről nemzedékre.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Következik a Dicsőség az Atyának és megismételjük az antifónát.

Vagy:

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

67 (66). zsoltár
Magasztalja Istent minden nemzet!
Tudjátok meg, hogy Isten üdvössége a pogányoknak jut majd osztályrészül (ApCsel 28, 28).

Könyörüljön rajtunk, és áldjon meg minket az Isten, *

derítse föl ránk arcának fényét,

hadd ismerjék meg útját a földön, *

és segítségét az összes nemzetek között.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Magasztaljanak téged a népek, Istenünk, *

magasztaljanak az összes népek!

Örvendjenek és ujjongjanak a nemzetek, †

mert te igazságosan ítéled a népeket, *

és te vezérled a nemzeteket a földön.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Magasztaljanak téged a népek, Istenünk, *

magasztaljanak az összes népek!

Földünk megadta gyümölcsét, *

megáldott minket Isten, a mi Istenünk.

Áldjon meg minket az Isten, *

félve tisztelje őt a föld minden határa.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Következik a Dicsőség az Atyának és megismételjük az antifónát.

Vagy:

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

24 (23). zsoltár
Az Úr bevonul a templomba
Megnyíltak az ég kapui Krisztusnak test szerint való felvétele miatt (Szt. Iréneusz).

Az Úré a föld és mind, ami betölti, *

a földkerekség és mind, aki lakja,

mert tengerek fölé ő rakta alapját, *

ő állította folyóvizek fölé.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Ki mehet föl az Úr hegyére, *

ki állhat meg az ő szent helyén?

Az ártatlan kezű, a tiszta szívű, †

aki nem veszi hiába Isten nevét, *

és hamis esküt nem esküszik.

Az nyer áldást az Úrtól, *

és üdvösséget szabadító Istenétől.

Ez az istenkeresők népe, *

amely kutatja arcát Jákob Istenének.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

Az Úr, az erős és hatalmas, az Úr, aki hatalmas a csatákban.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

A Seregek Ura a dicsőség királya.

Ant. Krisztus Urunk értünk kísértést és gyötrelmet szenvedett, jöjjetek, imádjuk!

Vagy: Bárcsak hallgatnátok ma az Úr szavára: Ne legyetek kemény szívűek!

Következik a Dicsőség az Atyának és megismételjük az antifónát.

A MKPK jóváhagyásával, 2013

© 1999-2023 J. Vidéky