## 2024. november 18.

## Hétfő, évközi idő, 33. hét
1. zsoltáros hét

Imádságra hívás

Nyisd meg, Uram, ajkamat,

Hogy dicséretedet hirdesse szavam!

Ant. Lépjünk az Úr színe elé háladallal!
95 (94). zsoltár
Felhívás Isten dicséretére
Lelkesítsétek egymást mindennap, amíg a „ma” tart (Zsid 3, 13).

Jöjjetek, örvendezzünk az Úrnak, *

és ujjongjunk üdvünk sziklája előtt!

Lépjünk színe elé háladallal, *

magasztaljuk őt hangos énekszóval!

Ant. Lépjünk az Úr színe elé háladallal!

Mert az Úr valóban nagy Isten, *

az összes isteneknél dicsőbb király.

A föld mélységei az ő kezében vannak, *

és övé a hegyek minden orma.

Övé a tenger, az ő műve, *

a szárazföld is az ő keze alkotása.

Ant. Lépjünk az Úr színe elé háladallal!

Jöjjetek, boruljunk le, hódoljunk előtte, *

hulljunk térdre Urunk, Alkotónk előtt,

mert ő a mi Istenünk, *

mi meg háza népe és kezének nyája.

Ant. Lépjünk az Úr színe elé háladallal!

Bárcsak hallgatnátok ma az ő szavára: *

„Ne legyetek kemény szívűek,

mint Meribánál, Massza napján a pusztában, †

ahol atyáitok megkísértettek engem, *

és próbára tettek, bár látták számos csodámat.

Ant. Lépjünk az Úr színe elé háladallal!

Negyven évig terhemre volt ez a nemzedék, *

azt mondtam: Ez a nép tévelygő szívű.

Nem ismerték meg utaimat, †

ezért haragomban kimondtam eskümet: *

Nyugalmam helyére nem juthatnak el!”

Ant. Lépjünk az Úr színe elé háladallal!

Következik a Dicsőség az Atyának és megismételjük az antifónát.

Vagy:

Ant. Lépjünk az Úr színe elé háladallal!
100 (99). zsoltár
Az Úr házába lépők örvendezése
Isten parancsolja, hogy győzelmi éneket énekeljenek a megváltottak (Szt. Atanáz).

Ujjongjatok az Úrnak, minden földek, *

szolgáljatok az Úrnak örvendezve;

járuljatok színe elé *

vidám énekszóval!

Ant. Lépjünk az Úr színe elé háladallal!

Tudjátok meg, hogy az Úr az Isten, †

ő alkotott minket, övéi vagyunk, *

háza népe és legelőjének nyája.

Ant. Lépjünk az Úr színe elé háladallal!

Őt magasztalva lépjetek be kapuján, †

énekelve vonuljatok hajlékába, *

adjatok hálát neki, és áldjátok nevét,

mert valóban jó az Úr, †

szeretete megmarad örökké, *

és hűsége nemzedékről nemzedékre.

Ant. Lépjünk az Úr színe elé háladallal!

Következik a Dicsőség az Atyának és megismételjük az antifónát.

Vagy:

Ant. Lépjünk az Úr színe elé háladallal!
67 (66). zsoltár
Magasztalja Istent minden nemzet!
Tudjátok meg, hogy Isten üdvössége a pogányoknak jut majd osztályrészül (ApCsel 28, 28).

Könyörüljön rajtunk, és áldjon meg minket az Isten, *

derítse föl ránk arcának fényét,

hadd ismerjék meg útját a földön, *

és segítségét az összes nemzetek között.

Ant. Lépjünk az Úr színe elé háladallal!

Magasztaljanak téged a népek, Istenünk, *

magasztaljanak az összes népek!

Örvendjenek és ujjongjanak a nemzetek, †

mert te igazságosan ítéled a népeket, *

és te vezérled a nemzeteket a földön.

Ant. Lépjünk az Úr színe elé háladallal!

Magasztaljanak téged a népek, Istenünk, *

magasztaljanak az összes népek!

Földünk megadta gyümölcsét, *

megáldott minket Isten, a mi Istenünk.

Áldjon meg minket az Isten, *

félve tisztelje őt a föld minden határa.

Ant. Lépjünk az Úr színe elé háladallal!

Következik a Dicsőség az Atyának és megismételjük az antifónát.

Vagy:

Ant. Lépjünk az Úr színe elé háladallal!
24 (23). zsoltár
Az Úr bevonul a templomba
Megnyíltak az ég kapui Krisztusnak test szerint való felvétele miatt (Szt. Iréneusz).

Az Úré a föld és mind, ami betölti, *

a földkerekség és mind, aki lakja,

mert tengerek fölé ő rakta alapját, *

ő állította folyóvizek fölé.

Ant. Lépjünk az Úr színe elé háladallal!

Ki mehet föl az Úr hegyére, *

ki állhat meg az ő szent helyén?

Az ártatlan kezű, a tiszta szívű, †

aki nem veszi hiába Isten nevét, *

és hamis esküt nem esküszik.

Az nyer áldást az Úrtól, *

és üdvösséget szabadító Istenétől.

Ez az istenkeresők népe, *

amely kutatja arcát Jákob Istenének.

Ant. Lépjünk az Úr színe elé háladallal!

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

Az Úr, az erős és hatalmas, az Úr, aki hatalmas a csatákban.

Ant. Lépjünk az Úr színe elé háladallal!

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

A Seregek Ura a dicsőség királya.

Ant. Lépjünk az Úr színe elé háladallal!

Következik a Dicsőség az Atyának és megismételjük az antifónát.

A MKPK jóváhagyásával, 2013

© 1999-2023 J. Vidéky