## 2024. február 3.

## Szent Anszgár (Oszkár) püspök
tetszés szerinti emléknap

Imádságra hívás

Nyisd meg, Uram, ajkamat,

Hogy dicséretedet hirdesse szavam!

Ant. Hallgassunk az Úr szavára, hogy eljuthassunk nyugalma helyére!
95 (94). zsoltár
Felhívás Isten dicséretére
Lelkesítsétek egymást mindennap, amíg a „ma” tart (Zsid 3, 13).

Jöjjetek, örvendezzünk az Úrnak, *

és ujjongjunk üdvünk sziklája előtt!

Lépjünk színe elé háladallal, *

magasztaljuk őt hangos énekszóval!

Ant. Hallgassunk az Úr szavára, hogy eljuthassunk nyugalma helyére!

Mert az Úr valóban nagy Isten, *

az összes isteneknél dicsőbb király.

A föld mélységei az ő kezében vannak, *

és övé a hegyek minden orma.

Övé a tenger, az ő műve, *

a szárazföld is az ő keze alkotása.

Ant. Hallgassunk az Úr szavára, hogy eljuthassunk nyugalma helyére!

Jöjjetek, boruljunk le, hódoljunk előtte, *

hulljunk térdre Urunk, Alkotónk előtt,

mert ő a mi Istenünk, *

mi meg háza népe és kezének nyája.

Ant. Hallgassunk az Úr szavára, hogy eljuthassunk nyugalma helyére!

Bárcsak hallgatnátok ma az ő szavára: *

„Ne legyetek kemény szívűek,

mint Meribánál, Massza napján a pusztában, †

ahol atyáitok megkísértettek engem, *

és próbára tettek, bár látták számos csodámat.

Ant. Hallgassunk az Úr szavára, hogy eljuthassunk nyugalma helyére!

Negyven évig terhemre volt ez a nemzedék, *

azt mondtam: Ez a nép tévelygő szívű.

Nem ismerték meg utaimat, †

ezért haragomban kimondtam eskümet: *

Nyugalmam helyére nem juthatnak el!”

Ant. Hallgassunk az Úr szavára, hogy eljuthassunk nyugalma helyére!

Következik a Dicsőség az Atyának és megismételjük az antifónát.

Vagy:

Ant. Hallgassunk az Úr szavára, hogy eljuthassunk nyugalma helyére!
100 (99). zsoltár
Az Úr házába lépők örvendezése
Isten parancsolja, hogy győzelmi éneket énekeljenek a megváltottak (Szt. Atanáz).

Ujjongjatok az Úrnak, minden földek, *

szolgáljatok az Úrnak örvendezve;

járuljatok színe elé *

vidám énekszóval!

Ant. Hallgassunk az Úr szavára, hogy eljuthassunk nyugalma helyére!

Tudjátok meg, hogy az Úr az Isten, †

ő alkotott minket, övéi vagyunk, *

háza népe és legelőjének nyája.

Ant. Hallgassunk az Úr szavára, hogy eljuthassunk nyugalma helyére!

Őt magasztalva lépjetek be kapuján, †

énekelve vonuljatok hajlékába, *

adjatok hálát neki, és áldjátok nevét,

mert valóban jó az Úr, †

szeretete megmarad örökké, *

és hűsége nemzedékről nemzedékre.

Ant. Hallgassunk az Úr szavára, hogy eljuthassunk nyugalma helyére!

Következik a Dicsőség az Atyának és megismételjük az antifónát.

Vagy:

Ant. Hallgassunk az Úr szavára, hogy eljuthassunk nyugalma helyére!
67 (66). zsoltár
Magasztalja Istent minden nemzet!
Tudjátok meg, hogy Isten üdvössége a pogányoknak jut majd osztályrészül (ApCsel 28, 28).

Könyörüljön rajtunk, és áldjon meg minket az Isten, *

derítse föl ránk arcának fényét,

hadd ismerjék meg útját a földön, *

és segítségét az összes nemzetek között.

Ant. Hallgassunk az Úr szavára, hogy eljuthassunk nyugalma helyére!

Magasztaljanak téged a népek, Istenünk, *

magasztaljanak az összes népek!

Örvendjenek és ujjongjanak a nemzetek, †

mert te igazságosan ítéled a népeket, *

és te vezérled a nemzeteket a földön.

Ant. Hallgassunk az Úr szavára, hogy eljuthassunk nyugalma helyére!

Magasztaljanak téged a népek, Istenünk, *

magasztaljanak az összes népek!

Földünk megadta gyümölcsét, *

megáldott minket Isten, a mi Istenünk.

Áldjon meg minket az Isten, *

félve tisztelje őt a föld minden határa.

Ant. Hallgassunk az Úr szavára, hogy eljuthassunk nyugalma helyére!

Következik a Dicsőség az Atyának és megismételjük az antifónát.

Vagy:

Ant. Hallgassunk az Úr szavára, hogy eljuthassunk nyugalma helyére!
24 (23). zsoltár
Az Úr bevonul a templomba
Megnyíltak az ég kapui Krisztusnak test szerint való felvétele miatt (Szt. Iréneusz).

Az Úré a föld és mind, ami betölti, *

a földkerekség és mind, aki lakja,

mert tengerek fölé ő rakta alapját, *

ő állította folyóvizek fölé.

Ant. Hallgassunk az Úr szavára, hogy eljuthassunk nyugalma helyére!

Ki mehet föl az Úr hegyére, *

ki állhat meg az ő szent helyén?

Az ártatlan kezű, a tiszta szívű, †

aki nem veszi hiába Isten nevét, *

és hamis esküt nem esküszik.

Az nyer áldást az Úrtól, *

és üdvösséget szabadító Istenétől.

Ez az istenkeresők népe, *

amely kutatja arcát Jákob Istenének.

Ant. Hallgassunk az Úr szavára, hogy eljuthassunk nyugalma helyére!

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

Az Úr, az erős és hatalmas, az Úr, aki hatalmas a csatákban.

Ant. Hallgassunk az Úr szavára, hogy eljuthassunk nyugalma helyére!

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

A Seregek Ura a dicsőség királya.

Ant. Hallgassunk az Úr szavára, hogy eljuthassunk nyugalma helyére!

Következik a Dicsőség az Atyának és megismételjük az antifónát.

A MKPK jóváhagyásával, 2013

© 1999-2023 J. Vidéky