## 2024. július 17.

## Szerda, évközi idő, 15. hét
3. zsoltáros hét

Befejező imaóra

Istenem, jöjj segítségemre!

Uram, segíts meg engem!

Dicsőség az Atyának. Miképpen. Alleluja.

HIMNUSZ

Immár a nap leáldozott,

Teremtőnk, kérünk tégedet:

légy kegyes, és maradj velünk,

őrizzed, óvjad népedet.

Álmodjék rólad a szívünk,

álmunkban is te légy velünk,

téged dicsérjen énekünk,

midőn új napra ébredünk!

Adj nekünk üdvös életet,

szítsd fel a szív fáradt tüzét,

a ránk törő rút éjhomályt

világosságod rontsa szét!

Kérünk, mindenható Atyánk,

Úr Jézus Krisztus érdemén,

ki Szentlélekkel és veled

uralkodik, s örökre él. Ámen.

Vagy:

Krisztus, tündöklő nappalunk,

az éj árnyát eloszlatod,

kit fényből fénynek vall a hit

és fénnyel áldod szentjeid.

Esengünk hozzád, szent Urunk,

míg tart az éj, vigyázz reánk,

találjunk benned pihenést,

adj nyugodalmas éjszakát.

Mikor lecsukjuk két szemünk,

a szívünk virrasszon veled,

őrködjék mindig jobb kezed

hűséges híveid felett.

Védelmezőnk, tekints le ránk,

igázd le ellenségeink,

vezesd szolgáidat, kikért

véred váltsága volt a bér.

Legyen most néked, Krisztusunk,

és szent Atyádnak tisztelet,

s a Szentléleknek is veled

zengjen dicséret szüntelen. Ámen.

ZSOLTÁROZÁS

1. ant. Légy védelmező Istenem és menedéket adó házam!
31 (30). zsoltár, 2-6
Üldözött ember bizakodó imádsága
Atyám, kezedbe ajánlom lelkemet (Lk 23, 46).

Te vagy, Uram, én reményem, †

ne hagyj soha szégyent érnem, *

igazságodban szabadíts meg engem!

Fordítsd felém füledet, *

siess, Uram, ments meg engem!

Te légy oltalmazó kősziklám,

és megerősített házam, *

hogy megszabadíts engem!

Erősségem és menedékem valóban te vagy, *

neved miatt vezess és irányíts engem!

Kiszabadítasz a hálóból, amit titkon vetettek nekem, *

mivel te vagy az én erősségem!

Uram, kezedbe ajánlom lelkemet; *

megváltottál engem, hűséges Istenem!

Ant. Légy védelmező Istenem és menedéket adó házam!
2. ant. A mélységből kiáltok, Uram, hozzád! †
130 (129). zsoltár
A mélységből kiáltok
Ő szabadítja meg népét bűneitől (Mt 1, 21).

A mélységből kiáltok, Uram, hozzád, *

† Istenem, figyelj a szómra!

Fordulj felém, és hallgass figyelmesen *

könyörgésem hangos szavára!

Ha bűneinket, Uram, felrovod, *

Uram, ki az, aki előtted megállhat?

De nálad bocsánatot nyer a vétek, *

ezért félve tisztelünk téged.

Remélek az Úrban; †

benne remél a lelkem, *

és bízom ígéretében.

Lelkem várja az Urat, *

jobban, mint éji őr a hajnalt.

Bizony, jobban, mint éji őr a hajnalt, *

várja Izrael az Urat,

mert az Úrnál van az irgalom, *

és bőséges a megváltás nála.

Választott népét ő váltja meg *

minden bűnétől.

Ant. A mélységből kiáltok, Uram, hozzád!

RÖVID OLVASMÁNY

Ef 4, 26-27

Ne vétkezzetek! A nap ne nyugodjék le haragotok fölött! Ne adjatok teret a sátánnak!

RÖVID VÁLASZOS ÉNEK

Uram, * Kezedbe ajánlom lelkemet. Uram.

Megváltottál minket, Urunk, hűséges Istenünk. * Kezedbe ajánlom lelkemet. Dicsőség az Atyának. Uram.

EVANGÉLIUMI KANTIKUM

Ant. Te védj meg, Istenünk, ha virrasztunk, s ha alszunk, őrizd álmunkat: hadd legyünk Krisztussal ébren, s elnyugodjunk biztonságban, békén.

Könyörögjünk!

Szelíd és alázatos szívű Urunk, Jézus Krisztus, aki édes igát és könnyű terhet raksz követőidre, fogadd jóságosan mai napunk jószándékait és tetteit. Adj nyugalmas éjszakát, hogy holnap készségesebbek legyünk szolgálatodra. Aki élsz és uralkodol mindörökkön-örökké.

Ámen.

Íme a Boldogságos Szűz Mária néhány antifónája.

A MKPK jóváhagyásával, 2013

© 1999-2023 J. Vidéky