## 2024. április 25.

## Szent Márk evangélista
ünnep

Imádságra hívás

Nyisd meg, Uram, ajkamat,

Hogy dicséretedet hirdesse szavam!

Ant. Urunkat, aki az evangéliumban szól hozzánk, jöjjetek, imádjuk. Alleluja.
95 (94). zsoltár
Felhívás Isten dicséretére
Lelkesítsétek egymást mindennap, amíg a „ma” tart (Zsid 3, 13).

Jöjjetek, örvendezzünk az Úrnak, *

és ujjongjunk üdvünk sziklája előtt!

Lépjünk színe elé háladallal, *

magasztaljuk őt hangos énekszóval!

Ant. Urunkat, aki az evangéliumban szól hozzánk, jöjjetek, imádjuk. Alleluja.

Mert az Úr valóban nagy Isten, *

az összes isteneknél dicsőbb király.

A föld mélységei az ő kezében vannak, *

és övé a hegyek minden orma.

Övé a tenger, az ő műve, *

a szárazföld is az ő keze alkotása.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Jöjjetek, boruljunk le, hódoljunk előtte, *

hulljunk térdre Urunk, Alkotónk előtt,

mert ő a mi Istenünk, *

mi meg háza népe és kezének nyája.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Bárcsak hallgatnátok ma az ő szavára: *

„Ne legyetek kemény szívűek,

mint Meribánál, Massza napján a pusztában, †

ahol atyáitok megkísértettek engem, *

és próbára tettek, bár látták számos csodámat.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Negyven évig terhemre volt ez a nemzedék, *

azt mondtam: Ez a nép tévelygő szívű.

Nem ismerték meg utaimat, †

ezért haragomban kimondtam eskümet: *

Nyugalmam helyére nem juthatnak el!”

Ant. Urunkat, aki az evangéliumban szól hozzánk, jöjjetek, imádjuk. Alleluja.

Következik a Dicsőség az Atyának és megismételjük az antifónát.

Vagy:

Ant. Urunkat, aki az evangéliumban szól hozzánk, jöjjetek, imádjuk. Alleluja.
100 (99). zsoltár
Az Úr házába lépők örvendezése
Isten parancsolja, hogy győzelmi éneket énekeljenek a megváltottak (Szt. Atanáz).

Ujjongjatok az Úrnak, minden földek, *

szolgáljatok az Úrnak örvendezve;

járuljatok színe elé *

vidám énekszóval!

Ant. Urunkat, aki az evangéliumban szól hozzánk, jöjjetek, imádjuk. Alleluja.

Tudjátok meg, hogy az Úr az Isten, †

ő alkotott minket, övéi vagyunk, *

háza népe és legelőjének nyája.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Őt magasztalva lépjetek be kapuján, †

énekelve vonuljatok hajlékába, *

adjatok hálát neki, és áldjátok nevét,

mert valóban jó az Úr, †

szeretete megmarad örökké, *

és hűsége nemzedékről nemzedékre.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Következik a Dicsőség az Atyának és megismételjük az antifónát.

Vagy:

Ant. Urunkat, aki az evangéliumban szól hozzánk, jöjjetek, imádjuk. Alleluja.
67 (66). zsoltár
Magasztalja Istent minden nemzet!
Tudjátok meg, hogy Isten üdvössége a pogányoknak jut majd osztályrészül (ApCsel 28, 28).

Könyörüljön rajtunk, és áldjon meg minket az Isten, *

derítse föl ránk arcának fényét,

hadd ismerjék meg útját a földön, *

és segítségét az összes nemzetek között.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Magasztaljanak téged a népek, Istenünk, *

magasztaljanak az összes népek!

Örvendjenek és ujjongjanak a nemzetek, †

mert te igazságosan ítéled a népeket, *

és te vezérled a nemzeteket a földön.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Magasztaljanak téged a népek, Istenünk, *

magasztaljanak az összes népek!

Földünk megadta gyümölcsét, *

megáldott minket Isten, a mi Istenünk.

Áldjon meg minket az Isten, *

félve tisztelje őt a föld minden határa.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Következik a Dicsőség az Atyának és megismételjük az antifónát.

Vagy:

Ant. Urunkat, aki az evangéliumban szól hozzánk, jöjjetek, imádjuk. Alleluja.
24 (23). zsoltár
Az Úr bevonul a templomba
Megnyíltak az ég kapui Krisztusnak test szerint való felvétele miatt (Szt. Iréneusz).

Az Úré a föld és mind, ami betölti, *

a földkerekség és mind, aki lakja,

mert tengerek fölé ő rakta alapját, *

ő állította folyóvizek fölé.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Ki mehet föl az Úr hegyére, *

ki állhat meg az ő szent helyén?

Az ártatlan kezű, a tiszta szívű, †

aki nem veszi hiába Isten nevét, *

és hamis esküt nem esküszik.

Az nyer áldást az Úrtól, *

és üdvösséget szabadító Istenétől.

Ez az istenkeresők népe, *

amely kutatja arcát Jákob Istenének.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

Az Úr, az erős és hatalmas, az Úr, aki hatalmas a csatákban.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Emeljétek föl fejeteket, kapuk, †

táruljatok föl, örök kapuk: *

a dicsőség királya bevonul.

Kicsoda ez a dicsőség királya? *

A Seregek Ura a dicsőség királya.

Ant. Urunkat, aki az evangéliumban szól hozzánk, jöjjetek, imádjuk. Alleluja.

Következik a Dicsőség az Atyának és megismételjük az antifónát.

A MKPK jóváhagyásával, 2013

© 1999-2023 J. Vidéky